Ажурналист Екатерина Бебиа лтеледырраҭара «Аҧсуара амҩахәасҭақәа» рцикл азкуп «Аҧсуара» атемала Аҧснытәи аҳәынҭқарратә университет аҟны имҩаҧгаз аконференциа. Анҵамҭа ҟаҵан 2009 шықәсазы Аҧснытәи аҳәынҭқарратә университет аҟны.
Ажурналист Екатерина Бебиа лавтортә программа «Аҧсуара амҩахәасҭақәа» рҿы дазааҭгылеит «Аҧсуара» атемала Аҧснытәи аҳәынҭқарратә университет аҟны имҩаҧгаз астудентцәа конференциа. Аконференциа иалахәын ауниверситет апрофессортә-рҵаҩратә еилазаара, Аҧсны иаланхо абыргцәа, еиуеиҧшым ауаажәларратә еилазаарақәа рхаҭарнакцәа.
Аҧсуара атемала иқәгылаз иреиуоуп усҟан истудентцәаз: Альбина Анқәаб, Саида Габниа, Алина Ажьиба, Џьамбул Инџьгьиа, Дмитри Габлаиа, Ҭемыр Қапба, Енвер Чамагәуа, Алиса Жьиба.